Honshu

Honshū (本州, ほんしゅう) é a illa principal do arquipélago xaponés, noutro tempo chamada Hondo.Honshū (arquivado en Archive.org). MSN Encarta. Consultado o 15-08-2023. Limita ao norte coa illa de Hokkaido polo estreito de Tsugaru, ao sur con Shikoku polo mar Interior e ao suroeste con Kyūshū polo Estreito de Kanmon.

A poboación de Honshū é de 98 352 000 habitantes (1990) (89 101 702 en 1975), e está concentrada nas chairas existentes, especialmente na chaira de Kanto, onde reside o 25% da poboación en e ao redor de Tokyo e Yokohama. Outras cidades importantes son Nagoia, Osaca, Kobe, Kyoto, Hiroxima e Sendai. A illa divídese en cinco rexións e 34 prefecturas, entre elas o Tokyo metropolitano.

 Xeografía 
A illa ten aproximadamente 1.300 km de longo e varía dos 50 aos 230 km de largo, e a súa superficie total é de 227.942,85 km², ao redor do 60% da superficie total do Xapón, o que a fai un pouco máis grande que Gran Bretaña. A súa superficie terrestre estivo aumentando co levantamento costeiro no norte, pero o aumento global do nivel do mar diminuíu estes efectos. Honshu ten un perímetro de 5.450 km de costa.

É unha illa montañosa e volcánica, e nela prodúcense numerosos terremotos, como o gran terremoto de Kantō de setembro de 1923 que danou gravemente Tokyo, e o terremoto e tsunami de Sendai de 2011 que moveu a parte nordeste da illa ata 5,3 metros mentres causaba tsunamis devastadores. O pico máis alto é o volcán activo Monte Fuji, con 3776 m. que converte a Honshu na 7ª illa máis alta do mundo. Hai moitos ríos, incluíndo o Shinano, o máis longo do Xapón e o río Tone, coa conca máis grande. Os Alpes xaponeses percorren a lonxitude de Honshu, dividindo a costa do noroeste (mar do Xapón) da costa do sueste (Pacífico ou mar interior); O clima é moi variable xeralmente subtropical húmido nas partes meridionais e costeiras da illa e continental húmido nas zonas norteñas e interiores.

 Rexións administrativas e prefecturas 

A illa está dividida en cinco rexións nominais e 34 prefecturas, incluíndo Tokyo metropolitano. Administrativamente, algunhas illas máis pequenas inclúense dentro destas prefecturas, incluíndo as Illas de Ogasawara, Illa de Sado, Izu Shima e Illa de Awaji.

As rexións e prefecturas son:

Tōhoku (norte) comprende seis prefecturas.


25px Prefectura de Miyagi
25px Prefectura de Yamagata
Kantō (leste) comprende sete prefecturas, incluíndo a capital do Xapón que é a metrópole de Tokyo.
20px Prefectura de Chiba
25px Prefectura de Gunma


25px Prefectura de Saitama
25px Prefectura de Tochigi
25px Tokyo
Chūbu (centro) comprende nove prefecturas.

25px Prefectura de Gifu 

25px Prefectura de Nagano
25px Prefectura de Niigata
25px Prefectura de Shizuoka
25px Prefectura de Toyama
25px Prefectura de Yamanashi
Kinki(Kansai) (sur, aínda que ao norte de Chūgoku) comprende sete prefecturas.
25px Prefectura de Hyōgo
25px Prefectura de Kyoto
25px Prefectura de Mie
25px Prefectura de Nara
25px Prefectura de Osaca
25px Prefectura de Shiga
25px Prefectura de Wakayama
Chuugoku (suroeste) comprende cinco prefecturas.
25px Prefectura de Hiroshima
25px Prefectura de Okayama
25px Prefectura de Shimane
25px Prefectura de Tottori
25px Prefectura de Yamaguchi

Honshū está unida ás demais illas do Xapón por túneis ou pontes

 Coa illa de Hokkaidō por Túnel de Seikan.
 Coa illa de Kyūshū por Túnel de Kanmon (hai 3 túnel, un para coche e dous para ferrocarrís) e Ponte de Estreito de Kanmon.
 Coa illa de Shikoku, hai 3 rutas, ruta de Akashi-Naruto, ruta de Kojima-Sakaide e Onomichi-Imabari. 
 Ruta de Akashi-Naruto 
 Ruta de Kojima-Sakaide 
 Ruta de Onomichi-Imabari

 Notas 

 Véxase tamén 

 Outros artigos 
 Xapón

Categoría:Illas do Pacífico
Categoría:Illas do Xapón